
N nescii estis, Commilitones carissimi, theologos non consentire inter se de 
divino decreto, quod dicunt, Praedestinationis. Ad hanc dissensionem tollen- 
dam quam plurimum valere illum locum, qui est in epistola, quam Paulus Aposto- 
lus seripsitad Romanos (VIII, 28—30) ), hisce paucis vos monitos et edoctos velim, 

Exponit Apostolus octavo capite illius epistolae, quam beata sit conditio quamque 
bona spes eorum, qui sint in Christo Jesu, h. e. Christianorum. Namque liberos 
praedicat a culpa et servitute peccati et ambulantes secundum spiritum; corpus quidem 
eorum mortuum esse propter peccatum, spiritum vero vivere propter justificationem, 
sed et ipsa mortalia corpora fore ut aliquando reviviscant transfigurata et clarificata, 
Hac spe eos vivere jubet laetos atque hoc solatio se consolari de multis malis, quibus 
nunc laborent et internis et externis. Haec enim mala sic praeponderari certissima 
glorificatione, aliquando futura, ut paene nalla sint tantumque abesse, ut illa Christia- 
nis obstent atque noceant; ut omnia, quaecunque diligentibus accidant, cooperentur in 
bonum; in quam quidem sententiam extremo capite negat esse quidquam, quod nos 


separare possit a caritate Dei, quae sit in Christo Jesu Domino nostro, 


*) Rom. VIII, 28. „Scimns autem, quoniam diligentibus Deum omnia cooperantur in bonum, iis, qui 


Secundum propositum vocati snnt sancti. v. 20. Nam quos praescivit, et praedestinavit conformes 
fieri imaginis Filii sui, ut sit ipse primogenitus in multis fratribus. v. 30. Quos autem praedestinavit, 
hos et vocavit: et quos vocavit, hos et justificavit: quos autem justificavit, illos et glorificavit.“ 

Cum hisce, quae dixi, tali nexu cohaeret noster locus, ut eo continenntur, quibus 
nitatur certa illa spes de futura glorificatione, Quo loco quum jam videndum sit, quid 
dicat Paulus, illud quidem vel ante examinatum accuratius locum unusquisque prorsus 
negabit hoc dicere Apostolum, omnibus, qui, quod baptizati sint, pertineant ad ecclesiam 
Christi, ob hoc ipsum, quod baptizati sint, etiam sperare licere et pro certo habere, 
fore ut glorificentur. Hoc enim Apostolum non dicere, id quum evidens sit per se, 
tum patet etiam ex iis, quae idem alibi docet. Nam si singulorum Christianorum 
glorificatio non incerta est — nisi forte quis ab ipso Deo ejus rei certus fit — cur 
tandem Paulus ceterique Apostoli etiam atque etiam monent et urgent, ut unusquisque vigilet 
et oret et cum metu et tremore suam salutem operetur? Quapropter quum Apostolus 
Christianis Romanis omni asseveratione affirmat (v. 31. 35. 37, 38.), eos glorificatum 
iri, id sic accipiendum est, ut si belli dux exercitum incolumem per terram hostilem 
ducit. Quod quum dicimus, nemo credit milites ad unum omnes servari, nullumque capi 
vel interire, aut, ut omnes salvi domum redeant, satis esse sacramento dixisse. Sicuti 
vero in bello militum fiducia, qua sperant fore, ut res bene geratur, in prudentia et 
virtute ducis nititur: sic etiam Apostolus Christianos Romanos pugnantes cum malis 
jubere non potest bene sperare de victoria nisi propterea, quod Deus eos et velit et 
possit glorificare. Nisi enim Deus ita voluerit vel decreverit, utii, qui sunt in Christo 
Jesu, quibusque ob hoc ipsum sperare licet fore, ut cum eo glorificentur, assequantur 
quod sperant: dubia atque incerta est glorificatio et singulorum et universorum; eè- 
cretum vero Divinum nulla vi expugnari postest. Atque in tali decreto divino omnem 
spem futurae glorificationis consistere, id his ipsis verbis dicit Apostolus, Ait enim 
vocari a Deo, praedestinari, eligi homines, atque versu trigesimo primo: ,,s¢ Deus 
pro nobis, quis contra nos, quae quidem verba ex^ ipso nexu sententiarum apparet 
eo valere, ut dicat Apostolus: si Deus decrevit nos aliquando glorificare, quis im- 
pedire potest, ne glorificemur; quis efficere potest, ut non fiat, quod Deus fieri vult? 

Ea, quae disputavimus, redeunt eo, ut Apostolus hocce Romanis scribat: Quae 
excelsa ac beala sperent propterea, quod profiteantur doctrinam et sacra Christi, ea 
certissimum esse eventura; nam decrevisse et velle Deum, ut conformes fiant imaginis 


Filii su — hoc est, ut in hac vita vincant mundum et postea participes fiant glori- 


Jicationis — cum eoque ita juncti sint, nt ille sit ipse primogenitus in multis fratri- 

bus (v, 29.) ideoque tantum abesse, ut illis aliquid obstare et nocere possit, ut omnia, 
quibuscunque affligantur malis, cooperentur in bonum (v. 28.); hinc monet, ut bono 
animo sinl neve, quidquid accidat, perturbentur et angantur; namque immutabili de- 
creto Dei certam esse eorum victoriam ac salutem. Simul vero etiam illud tenendum 
est — id quod jam monuimus — quod decretum divinum inexpugnabile sit, inde mi- 
nime cogi, ut w»wsquisgue Christianorum Romanorum glorificetur, Quae quidem res 
clariore etiam in luce ponitur, si ea, quae Apostolus Christianis Romanis scribit, ad 
universam ecclesiam referimus; id quod non dubium esse potest, quin fieri liceat. Ipse 
enim Apostolus usu pronominum: zos — nobis aperte indicat, quae dicat, non solum 
in Romanos sed in omnes Christianos valere. Quod quum ita sit, jam ita dicendum 
erit, decrevisse Deum, sic praeesse ecclesiae Christi ut omnibus obstaculis et malis 
superior fiat, atque in hac terra sit communio sanctorum secundum imaginem Filii 
Dei et postea particeps fiat glorificationis, quae fuerit Christi glorificati a Patre suo. 
(In transitu monuerim, dici licere, Deum illud decrevisse admissa illa praecatione, qua 
Christus usus est pridie quam quae passus est acciderunt (Joan, XVIL); ipsa vero 
Christi praecatione teste uti licere illius divini decreti.), Igitur stabit ecclesia Christi 
usque ad ultimum diem semperque erunt, qui non modo vocentur Christiani sed etiam 
sint, hoc est, qui sancte vivant Deoque cari sint; quotcunque ecclesia premetur malis 
et externis et internis, non peribit in illis neque unquam accidet, ut nulla omnino sit 
Christianorum fides, spes, caritas animique pietas et vitae sanctitas; neque enim potest 
fieri propter immutabile Dei decretum. Quod Dei decretum qui non reputat, is fieri 
posse concedat necesse est, ut ecclesia desinat esse communio sanctorum et omnino 
nulla sit ne nomine quidem relicto Christianorum, At obstat illud decretum divinum. 
Quidquid zizaniorum inimicus hominis superseminabit in medio tritici, non tamen 
interibit triticum suffocatum; neque enim unquam interire potest,illud, quod Deus 
salvum vult. 

Quid valeat ista asseveratio, qua Paulus (l. c.) ceterique Apostoli et ipse Jesus 
nobis idem affirmant, jam erit nemo, qui non videat; patet enim in promptuque est, 
illam id valere, ut qualiscunque sit conditio ecclesiae, non desperare liceat, sed bono 


animo esse debeamus fortesque et constantes maximis in malis, Simul vero illud 


etiam apparet, inde, quod pro certo scimus fore, ut ecclesie stet incolumis, non id 

cogi, ut omnes Christiani suam quisque victoriam et salutem exploratam habeant. Ipsa 
quidem ecclesia certissimum est fore ut stet per omne tempus, neque unquam portae 
inferi praevalebunt adversus eam, ?) in singulos vere Christianos semper valebit illud: 
vigilate et orate, ut non intretis in tentationem,*) et: cum metu et tremore vestram 
salutem operamini,*) et: magis satagite, ut per bona opera certum vestram vocatio- 
nem et electionem fuciatis,5) 

Sed hisce nondum plene et perfecte aperuimus, quae in loco nostro inest vis at- 
que potestas; quanquam, quae adhuc restant dicenda, ejusmodi sunt, ut ex iis, quae 
jam dicta sunt, sequantur necessario; atque ea etiam, quae singula persequitur Aposto- 
lus, inde apta esse totaque pendere agnosces, si modo reputaveris, illud decretum 
divinum, quo continetur victoria et salus ecclesiae, non aliter perfici posse nisi sic, ut 
sint Christian, qui reportata de mundo victoria glorificentur. Quod enim docent libri 
sacri, ecclesiam Christi semper salvam fore, id apparet non aliter fieri posse nisi ita, 
ut ecclesia perpetua temporis serie usque ad novissimum diem ea, qua Christus jussit 
via et ratione, (per Sacramentum baptismi) novos acquirat socios inter universosque 
socios semper sint, qui in fide, caritate, spe ambulent vereque sancti sint, animo et 
moribus imaginem Unigeniti referentes, atque ut illi perseverantes usque ad finem, 
sicuti compassi sunt, sic etiam conglorificentur. 5) Itaque si Deus, eam, quam diximus 
ecclesiam, non modo praescivit sed etiam aeterna sua voluntate praedestinavit, — id 
quod confirmant omnes libri sacri —: tum etiam dicendum est, Deum ex aeterno 
decrevisse et voluisse sic praeesse ecclesiae, ut non modo nunquam desint in hac 
terra, qui Christiani appellentur, sed etiam, ut inter hos — plures paucioresve numero 
— justi sint, qui morientes tales reperiantur, ut iis donari possit vita aeterna et beata. 
Qui justi quot sint numero, id nos quidem nescimus — neque enim quisquam nostrum 
absolute certus esse potest, num ipse in numero eorum sit — sed non nescit Deus. 
Deus enim quum omnisciens sit, omnesque cogitationes hominum de longe intelligat, 7) 
quis est qui dubitet, quin illud sciat. At non modo sez? Deus, quot quique justi futuri 
sint, sed quos ex aeterno praescivit aliquando suos fore, eos etiam praedestinavit 


suos fieri. Nam si Deus illos praesc?eisse! tantum, neque etiam praedestinavisset, 


*) Matth. XVI, 18. — 3) Matth. XXVI, 4l. —  *) Phil. H, 12. — 5)1IL Petr. I, 10. 一 
*) Rom. VIH, 17. — 7) Ps. CXXXVII, 3. 一 


” 


victrix per omne tempus ecclesia, quam apparet sine illis justis omnino nullam esse, 
non voluntate sed praescientia divina contineretur, Igitur qui agnoscit, ecclesiae sa- 
lutem ac tot tantisque in procellis incolumitatem acceptam referendam esse clementiae 
et gratiae Dei praesidis — quod quidem praesidium et ipsum index et testis est de- 
creti divini — hoc igitur qui agnoscit, is illud etiam agnoscat necesse est, omnes, 
quorum per sanctitatem constat ecclesia, zpso illo decreto a Deo praedestinatos esse, 
ut fiant, qui facti sunt et qui fient, vel ratione inversa, qui hoc, is cogi potest ut 
agnoscat illud. Atque in hanc quidem sententiam accipienda esse dicimus illa verba 
Apostoli:*) „Quos praescivit, eos praedestinavit conformes fieri imaginis Filii sui“ 
hujus vitae sanctitate et futura post hanc vitam glorificatione, idque factum esse ait 
Apostolus propterea „uć Filius sit ipse primogenitus in multis fratribus' ; quibus quidem 
verbis illud, quod diximus, decretum divinum continetur. 一 Sed illud quoque cum 
Apostolo dicendum est, quos Deus ex aeterno praedestinavit conformes fieri imaginis 
Filii sui, eos etiam ex ipso illo decreto ¿n tempore ad ecclesiam Christi vocavisse, 
quosque ex suo decreto vocaverit sanctos sive Christianos, iis Deum sua gratia etiam 
talem ducem fuisse, ut hujus vitae sanctitate conformes extiterint imaginis Filii sui 
mortuique eum Christo glorificati sint,*) Atque hoc quidem patet in omne tempus 
valere et in praeteritum et praesens et futurum. — Sed illud etiam assentiendum est 
Apostolo, qui secundum decretum divinum vocati sunt Christiani et ob hoc ipsum sancte 
vivunt diligentes Deum, iis omnia, quaecunque istis accidant, cooperari in bonum, *°) 
Quos enim Deus praedestinavit, ii sunt iidem illi, per quos ille ecclesiam suam omni- 
bus malis superiorem voluit eamque ob causam fieri non potest, ut unus ex iis pereat. 
Quod qui dicere velit fieri posse, ut unus pereat, is dabit perire posse omnes, ideoque 
defendere debebit, posse won fieri illud, quod Deus fieri decreverit et voluerit — ut 
salva sit ecclesia —; id quod absurdum est. **) 


Atque his quidem absoluta est interpretatio loci Paulini. Nititur haec interpretatio in 


8j v, 29. „Nam quos praescivit, et praedestinavit conformes fieri imaginis Filii sni, ut sit ipse 
primogenitus in multis fratribus, — *) cf. v. 30. „Quos autem praedestinavit, hos et vocavit; 
et quos vocavit, hos et justificavit; quos autem justificavit, illos et elorificavit. — *) v. 28. 
„Scimus autem quoniam diligentibus Deum omnia cooperantur in bonum, iis, qui secundum pro- 
positum vocati sunt sancti, — “) ch v. 31 — 39. 


illa asseveratione, qua Apostoli saepius affirmant, ecclesiam Christi Deo duce incolumem 


et salvam fore in aeternum summaque totius loci eo redit, ut Apostolus doceat, quo- 
modo Deus perficiat, quae decreverit, Ait enim — ut quam proxime ipsum dicentem 
sequar 一 haeccę: ,,Pro certo scimus, regnum Dei, quod Christus per sanctum Spiri- 
tum constituit, nunquam znteriturum. Praeest enim et providet eż ipse trinus Deus, 
que est omnisciens atque omnipotens. Hinc nihil est, quod afflizamur animo et anga- 
mur de malis, neque quae urgent praesentia, neque quae restant futura. Cuncta enim 
valent nihil adversus nos, qui sciamus, omnia, quaecunque nos premant mala, non 
mono non nocitura esse, sed contra cooperatura in bonum (v. 28). Nam victoriam et 
salutem nostram Deus non modo praescivit, verum etiam aeterna voluntate praedesti- 
navit. Decrevit enim et voluit Deus, ut Unigenitus suus ipse sit primogenitus tn 
multis fratribus. Hine Deus non solum praescit, qui fant sui, sed omnes, quos ae- 
terna sna scientia suos agnoscit, praedestinavit etiam fieri suos, hacque praedestina- 
tione voluit, ut conformes fiant imaginis Unigeniti sui et in hac vila et post hanc 
vitam, uł ille sit ipse primogenitus in multis fratribus (v. 29). Quos vero Deus 
aeterna voluntate praedestinuvit justos et glorificatos, eos vocat etiam Zn tempore ad 
ecclesiam; quos autem vocavit, eos et justificat} quos autem justificavit, illos et glo- 


vificahit (v. 30). — Igitur si Deus sic pro nobis est, quis valet esse contra nos? Quis 


nos separare poterit a caritate Christi? Nihil omnino, neque quod in terra neque quod 


supra terram est. Erimus superiores omnibus propter eum, qui dilexit nos (v. 31—39). 

